Diari Oficial de la Generalitat Valenciana


Sumari del DOGV 6671, del 15-12-2011 (2011/12630)

RESOLUCIÓ de 4 de novembre de 2011, de la consellera de Presidència i vicepresidenta del Consell, per la qual es rehabilita l'escut del municipi d'Ares del Maestrat.
---------------------------------------------------------------------------------------------------------------------------------------------------------------------

### Dades del document

Número de DOGV
:   6671

Data del DOGV
:   15-12-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/12988


Data del document
:   04-11-2011

Organisme emissor
:   Conselleria de Presidència

Tipus de document
:   Resolució

Descriptors 

:   * administració local

RESOLUCIÓ de 4 de novembre de 2011, de la consellera de Presidència i vicepresidenta del Consell, per la qual es rehabilita l'escut del municipi d'Ares del Maestrat.   
  
 [2011/12322]  
El municipi d'Ares del Maestrat, en sessió celebrada pel Ple de l'Ajuntament, el 29 de setembre de 2010, va adoptar acord de rehabilitació d'escut heràldic d'ús immemorial perquè el represente i simbolitze. Així mateix, mitjançant l'Acord Plenari de 31 de gener de 2011, es rectifica la descripció de l'escut atés que conté un error material.  
  
El procediment es va tramitar d'acord amb les normes establides en el Decret 157/2000, de 17 d'octubre, del Govern Valencià, que regula la rehabilitació d'escuts i banderes municipals històrics d'ús immemorial.  
Per això, d'acord amb les facultats que li confereixen les disposicions legals en vigor, va elevar la corresponent proposta perquè l'aprove aquesta Conselleria.  
El Consell Tècnic d'Heràldica i Vexil·lologia Local, en la sessió de 25 de febrer de 2011, va dictaminar favorablement la proposta, i va revisar el dibuix el 22 de juliol de 2011.   
Per això, i fent ús de les atribucions conferides per la legislació vigent resolc,  
Aprovar la rehabilitació de l'escut municipal d'ús immemorial del municipi d'Ares del Maestrat (Castelló), el qual s'organitza de la manera següent:  
Escut quadrilong de punta redona. Quarterat.  
Primer, en camp d'argent, creu plana de gules. Segon, en camp d'or, quatre pals de gules. Tercer, d'atzur, castell d'argent amb tres torres, maçonat i aclarit de sable. Quart, en camp de gules, dos bous llaurant d'or.  
Per timbre, corona reial oberta.  
Justificació: Escut d'immemorial de la població.  
Contra aquesta resolució que posa fi a la via administrativa, de conformitat amb el que estableix l'article 109.c de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, els interessats podran interposar els recursos següents:  
a) Directament, un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana dins del termini de dos mesos, comptadors des de l'endemà de la notificació o publicació, si escau, en el Diari Oficial de la Comunitat Valenciana, de conformitat amb el que disposen els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.  
b) Potestativament, un recurs de reposició davant del mateix òrgan que ha dictat l'acte, dins del termini d'un mes, comptador des de l'endemà de la notificació o publicació, si escau, en el Diari Oficial de la Comunitat Valenciana, de conformitat amb el que estableixen els articles 107, 116 i 117 de la Llei 30/1992, de 26 de novembre, tenint en compte que no és possible simultaniejar el recurs contenciós administratiu i el potestatiu de reposició.  
c) En el cas que l'interessat siga una administració pública, no es pot interposar recurs en via administrativa, sense perjudici del que disposa l'article 44 de la Llei 29/1998, de 13 de juliol, i s'haurà de requerir prèviament perquè s'anul·le o revoque aquest acte, en el termini de dos mesos, comptats des de l'endemà de la seua notificació o publicació, si s'escau, en el Diari Oficial de la Comunitat Valenciana, tenint en compte que això no incideix en l'executivitat de l'acord ni interromp els terminis amb vista a la seua fermesa, atés que no és substitutiu del règim de recursos en via administrativa.   
Tot això sense perjudici que les persones interessades puguen exercir qualsevol altra via que estimen oportuna.  
  
València, 4 de novembre de 2011.- La consellera de Presidència i vicepresidenta del Consell: Paula Sánchez de León Guardiola.